Diari Oficial de la Generalitat Valenciana


Sumari del DOGV 9305, del 24-03-2022 (2022/2520)

RESOLUCIÓ de 23 de març de 2022, de la consellera de Sanitat Universal i Salut Pública, per la qual s'estableixen mesures en matèria de salut pública a conseqüència de la celebració dels partits de la Copa de la Reina de Bàsquet a València els dies del 24 al 27 de març de 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9305

Data del DOGV
:   24-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2520


Data del document
:   23-03-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * legislació

RESOLUCIÓ de 23 de març de 2022, de la consellera de Sanitat Universal i Salut Pública, per la qual s'estableixen mesures en matèria de salut pública a conseqüència de la celebració dels partits de la Copa de la Reina de Bàsquet a València els dies del 24 al 27 de març de 2022. [2022/2520]  
Antecedents de fet  
Els dies 24 a 27 de març de 2022 se celebra a la ciutat de València la Copa de la Reina de Bàsquet. La situació epidemiològica a la Comunitat Valenciana mostra una tendència descendent, i encara que el ritme de desacceleració en els últims dies ha disminuït i presenta indicis d'estabilització, l'evolució dels indicadors de capacitat hospitalària manté la tendència decreixent, raó que motiva que per a aquest esdeveniment en concret, ja que els partits diàriament es disputen de manera consecutiva, puguen flexibilitzar-se les mesures específiques relatives al consum de beguda i menjar, i permetre'l en zones expressament habilitades que hauran d'estar separades de la zona de l'esdeveniment, així com complir les mesures pròpies dels establiments d'hostaleria i restauració, tal com succeeix en l'àmbit dels esdeveniments i celebracions amb concentració de persones.  
  
Fonaments de dret  
1. La Generalitat, mitjançant la Conselleria de Sanitat Universal i Salut Pública, té competència exclusiva en matèria d'higiene, de conformitat amb l'article 49.1.11.a de l'Estatut d'Autonomia, i competència exclusiva en matèria d'organització, administració i gestió de totes les institucions sanitàries públiques dins del territori de la Comunitat Valenciana, de conformitat amb l'article 54.1 del mateix text legal.  
  
2. La Llei orgànica 3/1986, de 14 d'abril, de mesures especials en matèria de salut pública, estableix en l'article 3 que «amb la finalitat de controlar les malalties transmissibles, l'autoritat sanitària, a més de realitzar les accions preventives generals, podrà adoptar les mesures oportunes per al control dels malalts, de les persones que estiguen o hagen estat en contacte amb aquests i del medi ambient immediat, així com les que es consideren necessàries en cas de risc de caràcter transmissible».  
  
3. L'article 26.1 de la Llei 14/1986, de 25 d'abril, general de sanitat, preveu: «En cas que existisca o se sospite raonablement l'existència d'un risc imminent i extraordinari per a la salut, les autoritats sanitàries adoptaran les mesures preventives que estimen pertinents, com ara la confiscació o la immobilització de productes, suspensió de l'exercici d'activitats, tancaments d'empreses o les seues instal·lacions, intervenció de mitjans materials i personals i totes les altres que es consideren sanitàriament justificades.»  
4. La Llei 33/2011, de 4 d'octubre, general de salut pública, per la seua part, estableix en l'article 54.1 que «sense perjudici de les mesures previstes en la Llei orgànica 3/1986, de 14 d'abril, de mesures especials en matèria de salut pública, amb caràcter excepcional, i quan així ho requerisquen motius d'extraordinària gravetat o urgència, l'Administració general de l'Estat i les de les comunitats autònomes i les ciutats de Ceuta i Melilla, en l'àmbit de les seues competències respectives, podran adoptar les mesures que siguen necessàries per a assegurar el compliment de la llei».  
5. L'article 83.2 de la Llei 10/2014, de 29 de desembre, de la Generalitat, de salut de la Comunitat Valenciana, estableix: «Així mateix, les activitats públiques i privades de què, directament o indirectament, puga derivar-se un risc per a la salut i seguretat de les persones, incloses les de promoció i publicitat, se sotmetran a les mesures d'intervenció que reglamentàriament s'establisquen.»  
6. La Llei 2/2021, de 29 de març, de mesures urgents de prevenció, contenció i coordinació per a fer front a la crisi sanitària ocasionada per la covid-19, aplicable en tot el territori nacional, estableix aquestes mesures mentre no siga declarada oficialment la finalització de la situació de crisi sanitària i assenyala que correspon a les administracions competents assegurar les normes de prevenció, d'higiene, d'aforament, organitzatives i totes aquelles necessàries per a previndre els riscos de contagi i d'aglomeracions, tant en espais tancats com en la via pública a l'aire lliure, i el seu compliment per les persones i entitats titulars d'establiments comercials, d'allotjaments, d'hostaleria, restauració, d'equipaments culturals, activitats recreatives, instal·lacions esportives i d'altres equipaments, locals, centres i llocs d'altres sectors, així com l'observança per les entitats organitzadores d'activitats i esdeveniments.  
  
7. L'Acord de 19 de juny de 2020, del Consell, sobre mesures de prevenció contra la covid-19, que segueix en vigor fins a la finalització de la crisi sanitària ocasionada per la covid-19, assenyala que és possible l'adopció de mesures extraordinàries en salvaguarda de la salut pública a causa de la pandèmia per coronavirus SARS-CoV2 per part de la Conselleria de Sanitat Universal i Salut Pública. L'acord disposa en el punt seté que «correspon a la persona titular de la Conselleria de Sanitat Universal i Salut Pública adoptar les mesures necessàries per a l'aplicació del present acord i establir, d'acord amb la normativa aplicable i a la vista de l'evolució de la situació sanitària, totes les mesures addicionals o complementàries que siguen necessàries».  
  
Sobre la base del que s'ha exposat, i de conformitat amb l'article 81.1.b de la Llei 10/2014, de 29 de desembre, de la Generalitat, de salut de la Comunitat Valenciana, resolc:  
  
Primer. Celebració dels partits de la Copa de la Reina de Bàsquet a València els dies del 24 al 27 de març de 2022  
Amb caràcter excepcional, i als efectes de la celebració dels partits de la Copa de la Reina de Bàsquet que se celebren a València els dies del 24 al 27 de març de 2022, tots dos inclusivament, es permet el consum de beguda i menjar, exclusivament, en les zones que s'habiliten a aquest efecte, que hauran d'estar separades de la zona de l'esdeveniment i complir les mesures pròpies dels establiments d'hostaleria i restauració.  
  
Segon. Col·laboració  
Se sol·licita, per al compliment de la present resolució, la col·laboració de la Delegació del Govern de la Comunitat Valenciana i dels ajuntaments de la Comunitat Valenciana, per a la cooperació, en el seu cas, a través dels cossos i forces de seguretat i de la policia local, per al control i aplicació de les mesures adoptades.  
  
Tercer. Règim sancionador  
L'incompliment de les mesures de la present resolució quedarà subjecte al procediment de l'activitat inspectora i al règim sancionador establit en el Decret llei 11/2020, de 24 de juliol, del Consell, de règim sancionador específic contra els incompliments de les disposicions reguladores de les mesures de prevenció contra la covid-19.  
  
  
Quart. Eficàcia  
La present resolució produirà efectes des de les 00.00 hores del dia de la publicació en el Diari Oficial de la Generalitat Valenciana i mantindrà l'eficàcia fins al 27 de març de 2022.  
  
S'adverteix que la present resolució posa fi a la via administrativa,i que contra aquesta pot interposar-se un recurs contenciós administratiu en el termini de dos mesos, comptats des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant del mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels que es preveu en la legislació vigent.  
  
  
València, 23 de març de 2022.- La consellera de Sanitat Universal i Salut Pública: Ana Barceló Chico.